Магнит аномалиялары
Магнит аномалиялары — жер бетиндеги магнит талаасынын бир калыптагы абалынан өзгөрүп, кескин түрдө көбөйгөн геомагниттүү талаа. 

 Картада Магнит аномалиялары жер магнетизминин бирдей маанидеги чекиттерин туташтырган сызыктар (жантайыш — изо­гена, эцкейиш — изоклин, түзүүчүлөрдүн биринин чыңалуусу же толук вектору — изодинама) менен белгиленет. 
 Магнит аномалиялары ээлеген аймагынын чоңдугу боюнча континенттик, аймактык жана локалдык болуп бөлүнөт. 
 Конти­ненттик Магнит аномалияларынын аянты 10—100 миң км2рд түзөт. 
 Алар үчүн нормалдуу талаа болуп, бирдей магниттелген шардын талаасы (диполь талаасы) эсептелет. Эң ири Магнит аномалиялары — Чыгыш Сибирде жанa Зонд аралында. 
 Аймактык Магнит аномалиялары 1—10 мид км2 аянтты камтып, жер кыртышынын түзүлүш өзгөчөлүкторүнө байланыштуу болот. 
 Аймактык Магнит аномалиялары Сибирь жанa Чыгыш Европа платформаларында ж. б. жерлерде кездешет. 
 Локалдык Магнит аномалиялары бир нече жүздөгөн км2 аянт­ты ээлейт. Ал жер кыртышынын үстүңкү бөлүгүнүн түзүлүшү бирдей эместигине жанa тоо тектердин магниттелүү өзгөчөлүктөрүнө байланыш­туу. 
 Локалдык Магнит аномалиялары көбүнчө кендер менен байланыштуу болгондуктан аны магниттик чалгындоо жолу менен изилдөөнүн практикалык мааниси чоң.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол. -656 б.

Физика